Rev. Dr. Thlaawr Bawihrin Nih Zeitindah Chin Media Le Chinism Kong A Chim?\nThe Chinland Post| 2018 Tho 16| Rev. Dr. Thlaawr Bawihrin le The Chinland Post ton biaruahnak ngeihmi chung lakah; Chin Media le Caholh thanchonak kong le Chinism kong biahalnak le lehnak pahnih kan hun langhter than.\nTCP: Chin Media le Caholh thanchonak kong ah biacah na duhmi?\nRev.TAB: Khoika ram paoh ah ningcang lo in Tangka kawl cu lih a si. US ka chimh tawnmi cu Khuazing Pathian hleng hlah u, Cozah hleng hlah u, nangmah le nangmah ihleng hlah u ka ti tawn hna. Cozah hleng hlah u ka timi cu Cozah sin ah Media sinak License a la lomi Media cu anmah an idaw lo, miphun an upat lo, ram an daw lo. Cucaah an theipar a lang te ko lai. Media nihhin ram a uk, miphun lungthin a thlen cuh! Cucaah Kawlram a ummi Media pawl zong nih Media phung nan itlaih lai. Cozah zong tih ding a silo, mi hmai zoh lo in nan tuan ahcun mi lungthin nan thlen lai. Nan ral tha u, cawng chin lengmang u tiah kan forh duh hna.\nTCP: Chinism aupitu lakah kan pa Pakhat ah theih na si i Chinism na kalpi ning le duhmi na kan chim kho hnga maw? Kan ifun kho taktak lai maw?\nRev.TAB: Chinism timi Holh hi a um bal lo. Chinism ti kan kallo ahcun hmailei Chin kan kalnak ding khi ka thin a phang ve. Chinism timi cu nan theih cia bantuk in Chin a duhmi nihcun Chin in One kan ti ko i Chinram tampi nih Kawl min in MgMg e Mg Hlah ee Ayeye ee Judah min in Deborah ee Joseph ee kan ti lengmang i kan Chin min tu dahkaw kan tlau dih cu. Kan tlau cang cu. Kan itheihlo cu. Aluanciami ah Thlan nih Tuanbia a chim te lai timi hi Muko Magazine ah ka tial cang. An thlan ah dahkaw an min le an ca cu Kawl in an tial cang cu. Chinism kan dirpi lawngah hin Chin hi Vawlei cungah kan him lai i saupi kan nung lai i ka ruah caah hin, Chin mi sinak (Chin identity), kan holh kan ca, lam kan kilkam lawngah Chin timi hi a hmun lai ti ka ruah. Cun Khrihfa ka si caah Chin ka si lo. Khrihfa sinak nih Chinism a chuahpi lo. Khrihfa le Chin hi aa then. Chin le nunphung, Chin le Chin holh, Chin le Chin min aa then kho lo. Cucaah Chinism ka aupi mi cu Vawlei cung Chin kan phak cang caah hin Ramdang nunphung icawn lo in Chin nunphung te kan kalpi lawngah kan him lai caah ka aupi mi a si.\nHika ah amah ton biaruahnak i biahalmi le lehnak a hramthawk in a dongh tiang relchap khawh a si.\nPrevious CBCUSA GS Rev. Dr. Thlaawr Bawihrin le The Chinland Post Ton Biaruahnak (TV/Newspaper/Online)\nNext Sing 4130 Kyats Buaibainak ah Dr. Sui Hingz le The Chinland Post Biaruahnak\nCol. Van kulh he I Tonnak (Joel Ling chuahmi ‘I Tonnak 2007’ chung in)\nSergeant Major Ca Bor နဲ႔ေတြ႔ဆုံေမးျမန္းျခင္း( နဲ့တွေ့ဆုံမေးမြန်းခြင်း)


Pi Sangte Nufa Bawmhnak An Pekmi $7,729 A Chuak Cang – Chin World News Evening\nPi Sangte Nufa Bawmhnak An Pekmi $7,729 A Chuak Cang\nAugust 3, 2019 Salai Van Chin News\nPi Sangte te nufa hna cu tuzing suimilam 12 ah a chuahkehnak khua Farso falam peng a phan i, khuami nih lunglawm taktak in an rak don. A sunglawi taktak, zohchun awk tlak bak an si. An khua pawl nih cun Kalay-Falam Farthing cetzung in an rak ton i an caah thla an rak cam piak in lunglawmh tein an kut za an rak tlaih hna.\nSangte te nufa hna cu Kalaymyo in tuzing sumilam 12 pm ah an khua an phan i, Malaymyo ah a ummi an chung le pahnih nih an chuah kehnak khua Farso tiang an thlah-zulh ve hna. Kalaymyo an um chungah Sangte te nufa hna cu Kalay Medical Checkup zong ttha tein an ngeih hna i, an chungah zeibantuk zawtfahnak hmanh an hmu lo an ttha ko tiah Siibawi te nih an chim.\nFarso khuami hna nih zohchun awk tlak taktak an si ko. Hibantuk taitai i dawtnak le zawnruahnak an ngeihmi hi i cawn awk tlak bak asi. Sangte te nufa hna zong sifak santlai lo te sihmanh sehlaw, khuami hna nih thlacamnak he an kut an rak tlaih tik hna ah anmah zong an i lawm lai tiah ruahchannak a um. Pathian nih hi hnuhmailei an lam tluan ah a kutcak tthawn he lamhruai ko hna seh!\nAmah hrimhrim nih hatsatnak a ton ning aa chim phuan tikah zaangfak taktak khi a rak si. Cucaah Salai David NuN Tho nih Gofundme in bawmhnak a hal piak tthan i a tu hi a dihlak in a chuak $7,729 cang. Sangtei te nufa hna caah na kut rak samh ve ko rih $4-5 nih na bawmh hna zongah an caah tthathnemnak tampi a um.\nHika link ahhin bawmhnak pek khawh asi. https:https://www.gofundme.com/f/ TNMLu2OVIBD1k\nSangte Te Nufa hna cu Khuami Nih Thlacamnak He An Kut An Rak Tlaih Hna Cu Lawng Hmanh Siloin


UNHCR Nih Minkhat Pawl RSC/OPE Interview Tuahnak Ding Kong Thawngthanhnak A Tuah – Chin Modern News\nTuhnu ni tlawmpal teah US lei in a rak tlung dingmi Lahwahkah (DHS) Officers pawl hna an rak phan than cang lai tiah UNHCR nih thawngthanhnak an tuah.\nUS kal dingin (US pipeline) chungah a rak um i RSC/OPE le Lahwahkah (DHS) tiang zong a rak phi cang ko nain minkhat sinak (fraud case) ruangah a rak taapmi hna pawl kha a hel in an konglam zohnak le halnak (interview) tuah an si lai.\nRSC/OPE zung nih interview tuah dingin an in chawnhmi hna paoh cu a ni le caan tlolh lo tein chuah khawh naa zuam lai. Cun phone an in chawnhmi na tlaihmanh sual lo a si ahcun 03-2141-5846 ah hlatnak na tuah hna lai.\n03-2141-5846 cu RSC/OPE le DHS hlathlai tuahnak phone number a si. Mah hi phone chawnh hi a har ngai caah anmah zung nih an in chawnhmi kha pello tein tlaih khawh hrim naa zuam ah a ttha lai.\nNa caantha a si caah tlolh lo ding rak i zuam, biachim awk zong timhtuahnak ttha tein rak ngei hmasa, ruahnak zong community upate sinah rak hal hna.


CIA Pawl Nih White House Sin ah China Pawl Nih Coronavirus Kong Ah An Chimmi Hi A Dik Lo Tiah An Chim Diam Ai Zei Thil Dah A Cang – Chin World News Evening\nCIA Pawl Nih White House Sin ah China Pawl Nih Coronavirus Kong Ah An Chimmi Hi A Dik Lo Tiah An Chim Diam Ai Zei Thil Dah A Cang\nPresident Donald Trump le president Xi Jinping phone in an i chawnhnak ah cun China nih coronavirus cu kan tei cang tiah an chim. Cu caah President Trump zong nih China le President Xi cu a rak thangtthat ngaingai hna. A sinain US CIA pawl nih White House sin ah ralrin an peekmi hna cu China nih hin hi zawtnak kong ah hin lih an chim. A zawmi zat le a thimi zat an chimmi hi a dikmi a si lo. Cu caah China nih an chimmi hi zumh awk a tlak lo tiah an chim.\nKan hnu February ni 7 lio ah khan President Trump nih President Xi he tthate in phone in kan i chawn. Hi coronavirus dohnak ah hin tthawngngai le cakngai in ram mipi a hruai khawh hna. Hi bantuk in coronavirus dohnak ah a ram mipi a hruai khawh hna cu tiah a rak thangtthat ngaingai. Cu bantuk in President Trump le Vice President Mike Pence zong nih United States zong nih Beijing nak in cakdeuh in hi zawtnak hi kan doh in kan tei khawh lai tiah an rak chim phah.\nA sinain American intelligence officials pawl nih cun Chinese cozah nih hi zawtnak in a zawmi zat an chimmi hi a dikmi a si lo. Hi kong ah Chinese cozah zong an lungre a thei ngaingai ko. Hi zawtnak hi Wuhan in ai thokmi a si bantuk in le a pawngkam hna le vawleicung ramkip ah ai tthekdarh tik ah hin an thin a phan caah a si. Ram chung ah hi zawtnak in minung tampi an thi ti an chim ah cun sualphawt le dantat kan si sual lai ti an phan caah a thimi zat le a zawmi zat hi tampi in an chim duhlo caah a si tiah The Times thawngzamhtu nih an chimmi cu an thanh. Ref: Dailymail\nKaṭial Nolh Ṭhan Lai, Laimi / Chinmi Vialte Kanlung I Rualseh Law Thawngseh\nUS Ah Coronavirus A Karhning A Rah Tuk Ruangah Ram Hruaitu Biatak Tein An Lungrethei Cang


Tiphul le Dongva khuami hna nih Kawl raalhraang dohnak ding ah $100,000 cio bak CBCUSA CDF Supporting Committee sin ah an rak pek/ap – Hakha Cherry\nKAN THAWH CUAH MAH.Nizan June 20 le tuni June 21 ah Hmunhalh, Tiphul le Dongva khuami hna nih Kawl raalhraang dohnak ding ah $100,000 cio bak CBCUSA CDF Supporting Committee sin ah an rak pek/ap i Rev. Ngun Awi Khrihfabu; Dallas Chin Baptist Church ah lunglawm taktak in cohlannak caan hman a si.\nRaalhraang dohnak ding ah khua kip nih thazaang chuah kan i zuam hna i khua 30 deng nih dollar millions 3 renglo an thawh cang. Lawmh a um chin lengmang.\nKaren ralkap nih Kawl uknak/ralkap an rak tei dengmang hna lio ah Lai ralkap nih an rak chanh/khamh hna caah atu tiang hi Chinmi cung ah Karen pawl hi an lung a faak peng. An mawh bak lo.\nKa kawi ka raal ah cang ti bang Chinmi nih kan rak khamhmi hna Kawl cozah/ralkap cu atu ah kan ram le kan miphun a hrawk dih tu kan raal nganbik ralhraang tu an si diam. Karen nih an rak tuk/tei deng hna lio ah hin ziah hme Lai ralkap nih an rak khamh/chanh hna hnga ti i zai len ṭhan lo awk hi a ṭha bak lo.\nA zeipoh si ah, kan raal nganbik Kawl raalhrang hi cu kan doh hrimhrim a hau ko, leiba ngantuk Karen miphun sin ah kan rak ngei. Raalhraang a nunter tu kan si bantuk in a teipi tu kan si ve ṭhan bak a hau.Crd-Vanceuuk Khenglawt\nA Faak Hleikhun.Pi Fung Zi ( Tha Hlei Iang nu) Kum 36


Chin ramkulh he aa thlakmi thlairawl le thingkung cawhpawlh in cinnak | Radio Veritas Asia\nChin ramkulh he aa thlakmi thlairawl le thingkung cawhpawlh in cinnak\nChin ramkulh cu tlang tamnak hmun a si caah thlaici cin rianttuannak ah nuphung ningin lothlawhnak rian lawnglawng kha biapi ah chiah i an ttuan cio. Lothawh rianttuannak cu tupi le thingram dihlak kha vah, thianh dih a si caah thingram lothlawhnak, thlairawl hna kumkhat ca lawnglawng cin khawhnak, thlawhmi lo ti nih a einak ruangah vawlei ttolnak lawng si lo in pawngkam I kokek lothlawh phungning zong a rawhter.\nCucaah kannih chin ramkulh caah caansau cinthlaknak phungphai a karhnak ding ruahchan in hi thlairawl le thingkung cawhpawlh in cinnak kha hngalhternak kan tuah hna.\nThlairawl le thingkung cawhpawlh in cinnak timi cu ti-vawlei le kokek lothlawh phungning kha kilven ding, hmun um hna i hruk-aih eidin chappiak ding le cat lo phaisa luhnak ding ruahchan in thingram, thingkung hna kha thlairawl hna he hmun khat te in cawhpawlh cinnak in thingram hna a that thannak ding caah tuahmi thlaici cinnak phungphaipakhat a si.\nThlairawl le thingkung cawhpawlh cinnak phungphai (ning cang) ah tupi thingkung hna kha kumsau (a siloah) kum khat chungah ei khawhmi thlairawl hna he siseh, saram(satil) rawl asimi thingkung hna, ram hna, Pe a phungphung hna he cawhpawlh in cin a si.\nChin ramkulh cu a saan nak pea a thlaunak ningin thlairawl phun zong kha thim i cin thiam a hau ve. Bianaah a saan nak pe 1000 le 3500 kar lak ah lo hmun thiang tein hau, vah siseh law zawngtah, tore baa sendaang muici, fangvoi, fatun sen, fatun aihre le pe phunphun hna cin khawh a si.\nZawngtah kha kung khat le khat kar lak pe 30 le ttang khat le khat kar pe 30-40 tiang chiah piak lawngah a lawnnak hmun hna ah a dang khua caan thlak thlairawl hna cing khawh a si lai.\nA sannak pe 3500 – 6000 khar lak ah lo hmun thiang tein vah, a si ah cun thawpat, coffee, tore baa, fangvoi, aa lu, tisik anhnah le pe phunphun cin khawh a si.\nThawpat kha kungkhat le khat kar pe 30 hlat le tlang khat le khat pe 30-40 hlat tiang chiahpiak lawng ah a lawnnak hmun hna ah a dang khuacaan thlak thlairawl hna cin khawh an si lai.\nCoffee le tore baa hna i an that deuhnak cu naidem tangah cinkhawh an si caah lo hmun vah tikah a dihlak in hau dih loin thingkung hna kha naidem a herh zat lawng zorter (hau) in cin khawh a si.\nThlikhammi thingkung si nak in rua kung hna kha a chen nak paoh ah cin khawh a si. Ahuap pi in chim ah cun thlai rawl thingkung cawhpawlh in cinnak cu phun (3) in then khawh a si. Cu hna cu a tang lei zuk hmanthlak in ka langhter.\n(1)Thlairawl le thingkung cawhpawlh in cinnak phungphai(ningcang)\n(2) Thingkung le satil tlonnak (ramphong) cawhpawlh in cinnak phungphai (ningcang)\nSatil zuatnak / cinthlaknak\n(3) Thlairawl, thingram (tupi), satil tlonnak(ramphong) cawhpawlh in cinnak phungphai (ningcang)


Hakha Boarder 8 Lakah Zatuak 61.9% In New Light A Tha Bik - THE CHINLAND POST\nHakha Boarder 8 Lakah Zatuak 61.9% In New Light A Tha Bik\nTawk Tling Thang| 2019 June 11| 2019 kum Hakha khuapi chung boarder (asawng) 8 lakah zatuak in result tha bikmi cu 61.9% in New Light Boarder a tha bik. A changtu cu zatuak 42.5% in Myattamoon boarder a si tiah kan theih.\nZatuak in result a tha bikmi aa chang chang in kan hun langhter.\nNew Light Boarding School\n2019 kum ah minung 63 an phi i 39 an awng, zatuak in 61.9% an si. Minung pali nih 2D le Minung pakhat nih 1D (Distinction) an ngah. 2018 kum ah a phimi zapi 61 an si i 25 an awng, zatuak in 40.98% an si. Minung pakhat nih Distinction pakhat a ngah. New Light Boarder an tuahnak in tukum hi result a that bik kum a si.\nMyattamoon Boarding School\n2019 kum ah minung 160 an phi i 68 an awng, zatuak in 42.5% an si. 2D minung pahnih le 1D minung pahnih nih an ngah. 2018 kum ah a phimi 150 an si i 66 an awng, zatuak in 44% an si. 2D pakhat le 1D pali nih an ngah.\nSanpiah Boarding School\n2019 kum ah minung 242 an phi i 96 an awng, zatuak in 39.67% an si. 1D minung 6, 3D- pakhat le 4D minung pakhat nih an ngah. 2018 kum ah 230 an phi i 78 an awng, zatuak in 33.91% an si.\nHermon Boarding School\n2019 kum ah minung 182 an phi i 61 an awng, zatuak in 33.52% an si. 2D le 1D in minung pakhat veve an ngah. 2018 kum ah 186 an phi i 78 hrawng an awng, zatuak in 41.94% an si. Minung 5 nih Distinction pakhat cio an ngah.\nSang Fen Boarding School\n2019 kum ah minung 98 an phi i 32 an awng, zatuak in 32.65% an si. 2018 kum ah 92 an phi i 32 an awng, zatuak in 34.78% an si. Minung pahnih nih Distinction pakhat veve an ngah.\nSang Ling Boarding School\n2019 kum ah 128 an phi i 38 an awng, zatuak in 29.69% an si. Minung pakhat nih Distinction pakhat a ngah. 2018 kum ah a phimi 121 an si i 44 an awng, zatuak in 36.36% an si.\nDiamond Boarding School\n2019 kum ah 69 an phi i 16 an awng, zatuak in 23.19% an si.\nEver Shine Boarding School\n2019 kum ah minung 20 an phi i 4 an awng, zatuak in 20% an si. 2018 kum ah a phimi 42 an si i 8 an awng, zatuak in 19.05% an si. Minung pakhat nih 5D a hmuh.\nPrevious 2019 Kum Chin Ramkulh Tanghra Sianginn 16 Cu Pakhat Hmanh An Awng Lo\nNext CYONA Chin Person of the Year 2019 Caah Min Tarmi 5 Thim Khawh An Si Cang


Democratic party cu an tuahmi pakhat hnu pakhat in an sual a lang chin lengmang (+Video) – Onlinenungak\nDemocratic party cu an tuahmi pakhat hnu pakhat in an sual a lang chin lengmang (+Video)\nDemocratic party cu an tuahmi pakhat hnu pakhat in an sual a lang chin lengmang. Eric Swalwell cu taluk mingiatu mawdawh tawktha Fan Fang tangpuar taktakmi ai mawi sual, ruangmang ko cang. Zei le zei nihdah a den chin lengmang cang hna. pakhat hnu pakhat an liam timi hlasak akan hau te ko lai hi.\nThawngchung a a kami he a rian in dingtermi he nihkhat hmanh president simanh lo in an bag an chuhthan hna ti hrawnghrang longte in an caan liam dihdawh a si ko cang. Inn chung inlengah timi Tia Uk hla chung i chungsivang in innchung inn leng ai chawk a tibang. . Khawikadah khohthi na chiah , Sung Sung nu nih a vun hal, tibang, Khawidah Fang Fang tawk cu na mawi an ti ve ko cang lai hi. Joseph Thawng Z Ting\nThawngpang dang relchap >>>>>>>\n𝐔𝐒 𝐢 𝐌𝐚𝐫𝐭𝐢𝐚𝐥 𝐋𝐚𝐰: 𝐀 𝐒𝐮𝐥𝐥𝐚𝐦, 𝐚 𝐓𝐮𝐚𝐧𝐛𝐢𝐚 𝐥𝐞, 𝐏𝐫𝐞𝐬𝐢𝐝𝐞𝐧𝐭 𝐧𝐢𝐡 𝐚 𝐇𝐦𝐚𝐧 𝐤𝐡𝐚𝐰𝐡𝐥𝐨 𝐧𝐚𝐤 𝐚 𝐑𝐮𝐚𝐧𝐠\n1941 lio i Japan nih Pearl Harbor a kah hnu in khan Hawaii hi martial law tangah a um bal cang i, a kumvui ah Harry White an ti mi pa hi ralkap a si lo lawng si lo in, a riantuanmi zong hi ralkap rian he ai pehtlaimi zong a si lo nain, a kongah ralkap bawi pawl an rak i thlaak bal. Puaisa a si i mi phaisa a dehhlen hna ruangah a bia an ceihmi pa a si. A sualnak hi ralkap phung a si lo i, civilian phung a si. Cu lio i Hawaii i an nifatin khuasaknak hi parliament an thimmi hna nih uk lo in, ralkap governor nih a uk hna. Mr White cu ralkap biaceihzung ah an chuahpi i, kum 5 thong thlak dingin Major Murrell nih biachahnak a tuah.\nMr White a konglam he telhchih in US nih martial a hman hi tuanbia chungah voi 68 lenglo a um bal cang. Martial law kong hi thitha in a sullam an rak pem lo. US Constitution nih le martial law a langhter lo pinah, Congress lei zong nih a sullam an langhtermi zong a um fawn lo. Supreme Court nih hin voi tlawmte tatak lawng a kong a chim bal i, SC nih a hmuhning zoh tikah punghmna a si lo i, biafiang zong a um lo. Martial law an hmanmi tete an vun charmi pawl zong hi kum 75 hna a luan cangmi, hei ti bantuk lawngte an si.\nNihin i US nih law an hmanmi tangah cun, President nih martial law hmannak nawl ai ngeih lo, ti a si. Martial law thanh dingin Congress nih President hi nawl a pek khawh men ko lai nain, cu bantukin Congress nawl a pek khawh le pek khawh lo kongah biachahnak a um fawn lo. State officials zong nih martial law thanh khawhnak nawl an ngei, asinain, cucu US Constitution ning tein a si lai i, an tuahnak a ruang hi federal biaceihzung ah zohfelpiak an si lai, ti asi.\nPresident nih hin Civilian authorities hi federal ralkap he an dirhmun thlen khawhnak nawl a ngei lo nain, civilian law enforcement bomhchanh dingah ralkap pawl rianpeknak nawl belte cu ai ngeih. Cucaah, Congress le state legislatures pawl nih thadeuh in an tawlrel hlan chung paoh cu martial law hi cuhlan bantuk lawngin hman khawh a si lai. Cu tikah, martial law phunphai in President nih ramchung ah ralkap rian a fial hna ah cun, cucu tih a nung ngai kho ding khi a si.\n𝐃𝐚𝐥 𝐤𝐡𝐚𝐭𝐧𝐚𝐤: 𝐌𝐚𝐫𝐭𝐢𝐚𝐥 𝐥𝐚𝐰 𝐚 𝐬𝐮𝐥𝐥𝐚𝐦 : Martial law nih hin ciammamtein serpiakmi sullam ai ngeihmi a um lo. US i ramchung ralkap pawl an cawlcanghnak hi buatlakin phun 3 in then a si:\nPhunkhatnak – khuacaan ah cun non-law (upai he ai tlai lo mi) thazaang chuahnak he pehtlaiin ralkap nih civilian authorizes pawl bomhnak an pek hna. (Ralkap nih uknak lak ti siloin harnak bawmhnak kong ah ti tu asi) 2005 i Hurricane Katrina thlichia a hraan lio ah khan local cozah nih ai tawlrel cawk ti lo caah, ralkap nih helicopter he an pawhhnawh hna. Phunhnihnak – Civial authorities pawl nih law enforcement kongkau i cawlcanghnak an ngeihmi hi ralkap nih an bomhchanh tawn hna. 1992 Los Angeles mipi buainak tawlrel dingin state le federal ralkap an rak hman bal hna. (Ralkap nih uknak an lak ti siloin police nih a celh ti lo ahcun an bawmh ve hna titu asi) Phunthumnak – WWII lio i Hawaii, hei ti bantuk i ralkap nih civilian cozah ai an rolh caan a um bal. (Japan nih a rak tuk caah Hawaii cu emergency in Ralkap nih an tlaih chung ramchung himnak caah) Hi a phunthumnak a sining zoh tikah, “Martial law” timi a sullam cu hmunhma pakhatkhat ah civilian cozah ai rolh in ralkap nih biaceih khuakhaannak an tuah. Local police nakin anmah ralkap pawl tu hi khua chungah rian an tuanter deuh hna. Policy kong i biachahnak zong hi elected officials nih si lo in anmah ralkap officers pawl nih tuanvo an lak. Civilian biaceihzung ah si lo in anmah ralkap biaceihzung tu ah mipi buaibainak hi an ceihkhaan. A tawinak in chim ah cun, ralkap nih tuanvo an lak dih, tinak a si.\nCucaah, civilian cozah ai rolh, timi hi a dang martial law an hman ning he ai khat ruam lo. Nihin i martial law an hman ning hi martial law nih ai tinhning cu a si ruam lo. Martial law, timi hi 1530 hrawngah khan England ah ai thoknak hi a si i, cucu Siangpahrang Henry VIII chan a si. Cu hnu in cun, martial law hi ‘ralkap law’ (military law) tiin buaktlakin auh a si. Ralkap pakhat court-martial an tuah tikah, martial law hi an hman. Chanthar US ah cun, hihi Uniform Code of Military Justice chungah an khumhmi a si.\n19th century hlan chung paohpaoh kha cu, US nih hin martial law hi emergency power (lakhruakin nawlngeihnak hman) bantukin a rak theihthiam lem lo, zeicahtiah, US tuanbia chung i martial law an hman hmasabik lio ah khan mipi nih faaktuk in an rak duh lo caah a si.\nWar of 1812 a dih lei sang, 1814 ah khan British ralkapbu do dingin Gen. Andrew Jackson nih New Orleans hi a rak ven bal i, cu lio ah cun martial law a rak hman. New Orleans i martial law ka hmanmi hi thil dik a si, zeicahtiah civilian cozah nih British hi a kham kho ti lo, tiin Gen. Jackson nih a chim. Ralkap nawlngeihnakhi tuantein khan an i relrin cang caah, Declaration of Independence zongah an lunghrinnak an langhter. Ralkap hi mahtein ai ukmi an si, i Civil power nakin a lianngandeuh mi an si, tiin King George III nih a chimmi bia cu an hnon i, raltuk tik i nawlngeihnak hi Congress le president kut ah thenphawt siseh law, commander-in-chief hi civil mi si peng seh, tiin Constitution ah an langhter.\n1815 ah khan Gen. Jackson cu Louisiana Supreme Court nih $1,000 daan an tat. Asinain, 1840 ah president nih a liammi $1,000 a cham pinah a duhmi a tuahpiak rih. Cuticun US i martial law an hmannak avoihnihnak cu Rhode Island ah a vun i thok colh ve i, “Dorr War” timi buainak a chuak i, vote thlaknak kong i renghnak (restriction) a tuahtu state’s first constitution cu a vun hnursuan. 1842 ah khan Thomas Dorr timi pa nih cun Rhode Island khuasa pawl cu a thithtuai hna i anmah duh tein phung an i ser i, amah le mah governor ai pe. Cu ti i Dorr nih mipi a hruai hna caah cun, Rhode Island General Assembly nih martial law a hman i, dohdalnak donghter dingin a ralkap pawl a fial hna.1849 ah US Supreme Court ah Luther v. Borden, tiin Rhode Island i an hmanmi martial law kong cu an ceih.\nEmergency kongah cun civilian pawl hi ralkap phung zulhter hi a sual lo. Cucaah, Rhode Island i martial law an hmanmi hi a sual lo, tiin Chief Justice Roger Taney nih a rak ti bal. Luther biachahnak nih a langhter mi cu, US ah hin emergency kongah cun martial law hi a um awk a si, tiin a langhter. Asinain, zei bantuk dirhmun set a phaak ah khin dah, cun zeitluk kau in dah martial law cu tuah a si kun ne lai, timi kongah Luther biachahnak hi a fiang fawn lo. Martial law kong hi a fiang lo ngai. Asinain pakhat a fiang ngai mi cu, president nih martial law hmannak nawl a ngei lo, ti hi a si. Cun, federal cozah nih martial law tuahnak nawl a ngei, tiin Luther kong zongah khan Supreme Court nih direct in a chimmi a um lo. Federal cozah nak hman in state governors nih hin martial law an hman hi a tam deuh ving. 1930 ah khan Oklahoma Governor William Alfalfa Bill Murray nih voi 30 leng lo martial law a hman bal ve. 1842 lio i Rhode Island General Assembly nih an hma hnu in khan, zeibantuk state legislature hmanh nih an hmang ti lo.\n1900 lio i Akron Riot asiloah Galveston hurricane, hei ti bantuk ah khan cun state officals pawl nih martial law an hman ve ko. Cun, Western Federation of Miners pawl nih duhlonak daitein an langhter ko mi kham dingin Cripple Creek le Telluride ah 1903 ah khan Colorado Governor James Peabody nih martial law a hman. 2oth century tiangin US nih martial law a hman peng ko rih i, 1930 hrawnghrang ko kha a zualbik caan a si. 1933 ah Georgia Governor Eugene Talmadge nih a hman. Cun 1939 ah khan a chungtu Eurith Rivers nih hman ai tim ve, asinain a hlawh tling lo. 1931 ah khan Texas Governor Ross Sterling zong nih a nawlngeihnak cu federal court cungah a chuan i, phung ser dingin Texas National Guard a hman. 1920 ah khan, president nak hmanh in ralkap general pawl nih martial law hi an hman khun. 1941 ah khan Hawaii ah federal cozah nih martial law a hman. 1963 ah khan miphun thleidannak a dotu le kalpitu karlah buaibainak tawlrel duhah kum 1 chung Cambridge khuapi ah Maryland Governor J. Millard Tawes nih martial law a hman.\n𝗗𝗮𝗹𝗵𝗻𝗶𝗵𝗻𝗮𝗸: 𝗣𝗿𝗲𝘀𝗶𝗱𝗲𝗻𝘁 𝗻𝗶𝗵 𝗮𝗺𝗮𝗵 𝗻𝗮𝘄𝗹𝗻𝗴𝗲𝗶𝗵𝗻𝗮𝗸 𝘁𝗲 𝗹𝗮𝘄𝗻𝗴 𝗵𝗺𝗮𝗻𝗴 𝗶𝗻 𝗺𝗮𝗿𝘁𝗶𝗮𝗹 𝗹𝗮𝘄 𝗮 𝘁𝗵𝗮𝗻𝗵 𝗸𝗵𝗼 𝗺𝗮𝘄? : US ah martial law an hman nak hi kum 100 lengkai a si cang. Cun Luther kong i Supreme Court nih biachahnak an tuah hnu zongah khan, nihin tiangah President nih amah nawlngeihnak te lawng hmang in martial law a tuah khawh le khawh lo hi a fiang lo. President nih a hman khawh, asiloah, Congress nih nawl an pek hnu lawngah a hman khawh, tiin Supreme Court nih a chim bal hrimhrim lo. Federal martial law hi sangbik nawlngeihnak langhter a herh tikah, asiloah tuah lo awk a tha lo mi thil a tlun tikah hman a si, tiin 19th Century ah khan SC nih ruahnak a chuah bal. 20th Century ah hin cun, state martial law hi a biapimi constitutional power nih a chuah khawhmi law he ai pehtlaiin an langhter.\nSupreme Court nih martial law kong i biachahnak a tuahmi pawl hi vun zoh u sih law, khat le khat ai khahlonak tete an um lulh. 1946 lio i Duncan v. Kahanamoku kong i SC nih biachahnak an tuah ning ah khan cun, federal martial law hi onh ngai dawh in a lang i, Congress nih maw, asiloah President nih a hman daan hi a control ding a si hnga. Asinain, 1952 lio i Youngstown Sheet & Tube Co. v. Sawyer kongah khan, SC biachahmi kan zoh ve than a si ah cun, President Harry Truman kha biangeitu a rak si lo; Justice Robert Jackson tu kha nawlngeitubik dirhmun ah a rak dir. Cu ve bangin, Trump nih hin Mexico he an ramri ah deferral immigration law dirpi dingin US ralkap a hman a si ah cun, federal biaceihzung nih hin Yongstown tuanbia hi an vun i char lai i, mah tluk taitai hin president nih nawlchuahnak nawl ai ngeih maw, tiin biahalnak an chuahpi ko lai.\nYoungstown kongah khan, Justice Jackson nih President Truman ai thlaak khawh lo nak a ruang 3 a langhter: 1nak – Congress nih president hi nawl an pek ko hnga, asinain biaceihzung pawl duhnak leng tiangin a si hnga. 2nak – Hi kongah Congress nih zeihmanh an chim lo caah, biaceihzung pawl nih amah tein Constitution chungah President nih nawl a hman khawh le khawh lo a ruang an kawlhawl lai. 3nak – President cawlcanghnak hi Congress nih an hmanmi laws he ai kalh.\nPresident nih amah tein martial law a tuah kho lai maw tuah kho lai lo, timi kongah, Congress biachimmi hi zoh ta hna u sih. Bianabiaah, the Posse Comitatus Act, the Insurrection Act, the Stafford Act, the Non Detention Act le, US Code i Title 10 tangah a ummi a dang Act vialte nih hin hmunhma vialte an rolh dih cang. Cucaah, martial law he pehtlaiin, Congress duhnak ralchanh in President zeibantuk cawlcanghnak hmanh tuah an onh lo, tinak a si. Congress lei in nawlpeknak a um lo bu ah President nih martial law a thanh a si ah cun, Yongstown kong i 3nak zawn nih khan a tlaih thiamthiam ding a si.\nCulawng si lo, civilian law enforcement cawlcanghnak paoh ah federal ralkap i telhvaih a ngah lo, tiin the Posse Comitatus Act nih phung a ser. Martial law kongah, Congress le President an i al a si ah cun, Congress nih a tei ko lai. Asinain, Constitution chung i president kut ah a chiahmi nawlngeihnak sangbik a takin hmannak nawl an pek hnu lawnglawng ah, Youngstown tangah hin Congress duhnak hi President hi a dironh khawh lai.\nCun, martial law he pehtlaiin, president nakin Congress cung i Constitution nih nawlngeihnak tamdeuh in a chiahnak a ruang a langhtertu phunghrampi pathum an um rih: Article 1 i the Calling Forth Clause, Article IV i the Guarantee Clause le, Ariticle II i the Commander in Chief Clause hi an si. The Calling Forth Clause nih hin the Laws of the Union kalpi dingah the Militia remhsiam le uk khawhnak nawl hi president kutah si lo in, Congress kutah nawlngeihnak a chiah deuh.\nThe Guarantee Clause nih president kut ah si lo in federal cozah kut ah nawlngeihnak a pek. Commander in Chief Clause nih hin Posse Comitatus Act le ramchung i ralkap hmannak kong i dun le daan a suaisamtu a dang phung pawl ralchanh in president kut ah martial law kalpi khawhnak nawl a pe lai lo. President hi Army le Navy i Commander-in-Chief a si, tiin President hi min pek a si tikah hin, ram pumpi ca i Commander-in-Chief a si, tinak a si, tiin Constitution nih a chim hrimhrim lo. Ramchung buaibainak kongah hin, ralkap hman an si awk a si le si lo kongah Congress pawl hi control tuahtu ah Constitution nih a telhchih ve hna.\nAsinain, ramdang nih US an vun kah sual a si ah cun, Congress nih nawl an pek theng lo zongah, President nih hin amah nawl in a rak dironhnak, doh ve nak nawl a ngei. Congress nih ralkap hmannak nawl a pek a si le, ralkap pawl uk le hruai cu president kutah a um colh ve. Ramchung i ralkap hmannak kongah Constitution nih president kut ah nawlngeihnak saangbik le a hlankan cawlcanghnak nawl a pe ko. Hi kongah hin presiden nih Congress ralchanh in rian a tuan kho lo.\nAsinain, 1866 lio Ex parte Milligan tiin Supreme Court nih baichahnak a tuahmi nih khan, president nih hin zeimaw zat ah cun ram chung hmunhma pakhat khat ah martial law a tuah khawh pinah, civil biaceihzung pawl zong ralkap nih hmunhma laak dingin nawl a chuah khawh, ti a si. SC nih milligan kong i an khuaruahnak hi thil ai pehzul lo mi tampi a um caah ralring tein a sullam leh hau a si. Emergency in hmanmi nawlngeihnak nih hin Constitution nih phung ai ngeihmi hi zeitikhmanh ah a longh lai lo, tiin SC nih fektein a chim. Ral a thawh ruang i buaibainak faaktuk in a tlun tik lawnglawng ah khin ralkap nih civil biaceihzung pawl ah hmunhma an laak ding khi a si.\n1942 lio i Ex parte Quirin nih a sermi phung hi emergency in ralkap nih civil biaceihzung ah hmunhma a lakmi hi fonh ding a si lo. US citizen telhchih in, Guantanamo Bay i US nih thong an thlakmi hna hi US ralkap nih an biaceihnak nawl a ngei. Cucu international law of war phungning a si caah a si.\n𝐃𝐚𝐥𝐭𝐡𝐮𝐦𝐧𝐚𝐤: 𝐌𝐚𝐫𝐭𝐢𝐚𝐥 𝐋𝐚𝐰 𝐤𝐨𝐧𝐠𝐚𝐡 𝐂𝐨𝐧𝐠𝐫𝐞𝐬𝐬 𝐧𝐢𝐡 𝐳𝐞𝐢𝐝𝐚𝐡 𝐚 𝐜𝐡𝐢𝐦? : Zeibantuk federal phung hmanh nih martial law hmannak nawl hi president kut ah a chia lo. Asinain, 1792 le 1871 karlak ah hin Insurrection Acts an remh a tam ngai. 20th Century belte ah cun remhsiam a tlawmdeuh cang. Insurrection Act chung i tengnge 3 nih hin ramchung i ralkap hmannak nawl hi president kutah a chiah. Sections 251 le 252 nih hin the Calling Forth Clause hi an dirpi ngai, ti a lang. Section 251 tangah hin, State pakhat khat ah dohdalnak a um i, state governor asiloah legislature nih federal sinah bomh a hal a si ah cun, President nih hin National Guard a siloah a dang punghman ralkap pawl a hman khawh hna. Second 252 tangah cun, doh a tongmi state nih bomhhalnak an tuah lo zongah US laws dirkamh duh ruangah president nih direct in ralkap thazaang a hman khawh.\nSection 253 tangah cun, dohnalnak, ramchung buaibainak, phungkalh in cawlcanghnak, asiloah mipi buaiter timhnak state pakhat ah a um i, state asiloah federal law hnursuan, asiloah mipi/pumpaak an constitutional rights hnursuanpiak an timh hna i state zong nih a tawlrelpiak khawh hna lo/a tawlrelpiak duh hna lo ah cun, President nih National Guard asiloah duty a la lio mi ralkap a hman khawh hna. Section 252 ah khan cun, state pawl an duhnak hi santlai an si lem lo.\nPart V ningah cun, states pawl nih National Guard pawl sawmnak le an ramri i hmannak nawl an ngeih mi hi Posse Comitatus Act nih a hnursuanpiak kho hna lo. Cun, Title 32 tiin theih mi phunghrampi tangah National Guard pawl an cawlcangh a si ah cun Posse Comitatus Act hi an cungah hman khawh a si lo. Title 32 nih hin cun riithainak an dohnak, ramchung himbawmnak an kalpinak le training tuahnak nawl a pek hna. Asinain, 2020 June ah khan AG W. Barr nih Title 32 cu kautuk in a sullam a vun leh chap i, National Guard pawl training tuahnak le field exercises tuahnak ding tiangin a langhter. Cu ti ning a si ah cun, an training tuahmi chungah hin raltuknak asiloah mission i hmaithlaknak pawl cu President asiloah Secretary of Defense duhnak in tuahter an si hnga. Cu phung cu Posse Comitatus Act he ai kalh.\nRalkap pawl ramchung ah police rian an tuah hi tih a nung kho mi a si, tiin US Founders pawl nih British sinin lungfim an cawn. Cucu Constitution i Bill of Rights nih a langhter.\n𝐃𝐚𝐥𝐥𝐢𝐧𝐚𝐤: 𝐌𝐚𝐫𝐭𝐢𝐚𝐥 𝐋𝐚𝐰 𝐡𝐢 𝐂𝐨𝐧𝐬𝐭𝐢𝐭𝐮𝐭𝐢𝐨𝐧 𝐧𝐢𝐡 𝐚 𝐭𝐥𝐚𝐢𝐛𝐚𝐰𝐡𝐦𝐢 𝐥𝐞 𝐁𝐢𝐚𝐜𝐞𝐢𝐡𝐳𝐮𝐧𝐠 𝐧𝐢𝐡 𝐚 𝐳𝐨𝐡𝐟𝐞𝐥 𝐝𝐢𝐧𝐠𝐦𝐢 𝐭𝐡𝐢𝐥 𝐚 𝐬𝐢 Congress nih martial law hman i tim seh, cun SC zong nih hman dingin nawl hei chuahpiak ko hmanh sehlaw, US Constitution pi zoh chih in ai thlaak kho thiamthiam rih. Congress, president le, SC hi Constitution nih a zungzal in a tlaihmi an si. Constitution nih a pekmi nawlngeihnak vial lawng ai ngeihmi an si hna. Constitutional rights buar dingin Martil law lawng hlah, zeibantuk cawlcanghnak hmanh tuahnak nawl an ngei lo.\nAsinain, Constitution nih a pekmi rights pawl hi remhkhawh lo cu an si ruam lo. Biaceihzung pawl nih thatein an zohfel hnu ah a remthatnak in tawlrel a si caan a um. Cu Constitutional rights pawl cu buaktlakin cun a nung dih i, federal biaceihzung pawl nih an runven peng hna. State pakhat khat ah ralkap nih martial law an hman i, thong an thlakmi hna an um ah cun chuahter hna dingin federal court nih an sinah nawlnak a tuah lai. Asinain, federal biaceihzung nih hin thatein an halnak a ruang an langhter khawh lo a si ah cun, ralkap nih civil cozah ai nincan nak dignah nawlngeihnak a hman ko lai.\n𝘿𝙖𝙡𝙣𝙜𝙖𝙣𝙖𝙠: 𝙎𝙩𝙖𝙩𝙚𝙨 𝙥𝙖𝙬𝙡 𝙩𝙚 𝙯𝙚𝙞𝙙𝙖𝙝 𝙖𝙣 𝙡𝙖𝙬𝙝 𝙡𝙖𝙞? : State nih martial law hman hi a fawi ngaimi thil a si. State pakhat nih a state chungah martial law tuahnak nawl ai ngeih, tiin SC nih a chim. Posse Comitatus Act hi states caah a si lo i, state chung law enforcement ca i ralkap thazang hmannak nawl an i ngeihmihi a hnursuanpiak kho hna lo. Asinain, cu ti ti tikah, state nih an duhmi paoh an tuah khawh, tinak a si lo. US Constitution, federal laws, hnatlaknak an tuahmi pawl nih hin a sangbikmi Law of the Land hi an ser caah, cucu zeibantuk state hmanh nih nawl a lonh kho lo. Martial law tuah a va si ko bu zongah, state officials pawl hi US Constitution le ai tlakmi federal law nih a theem thiamthiam hna, tiah SC nih a chim. Moyer v. Peabody le Sterling v. Constantin kongah, state nih hin emergency a ton i, lungtha tein khua a khaan le thil ai ningcanglo mi direct in a tawlrel a si ko ah cun, martial law hi a tuah khawh, tiin SC nih biachahnak a tuah.\n𝗕𝗶𝗮𝘁𝗹𝗮𝗮𝗸 𝗸𝗮𝘄𝗺𝗻𝗮𝗸 : Congress nih martial law hmannak nawl a pek ko hmanh ah, federal cozah nih constition ning tein martial law chuahnak nawl ai ngeih, tiin SC nih biachahnak a tuah taktakmi a um lo. Cu bantukin nawlpek mi a va um ko zongah, Constituion phung zulh tein tuah a si la i, martial law an tuah chung i ralkap pawl an cawlcanghnak vialte hi biaceihzung nih zohthannak a tuah hrimhrim lai, ti asi.\nState nih martial law kalpinak nawl ai ngeihmihi cu fiangtein a um ko nain, rii tampi khiahpiak a si ve. State law nih nawl a pek hna caan paoh ah state nih martial law a tuah ko lai. Federal courts belte nih cun state governor a biachahnak a laak khawh ta a hau. Asinain, Constitution le ai tlakmi federal laws nih state nih martial law a thanhmi hi hnahnawh a pek khawh thiam rih. Cun federal court ah biaceihbawi nih an cawlcanghnak zohpiak a si fawn rih lai.Congress le state cozah nih martial law a sullam hi fiangdeuh in an langhter lo chung paoh cu a konglam thitha in theihfian khawh a si rih lai lo. Tutan election kongah Trump nih hin amah thu in swing states 5 ah hin martial law a hmang kho lo. Chelsea Bawi\nRelphu: VANZUANG ( PARROT) Phun Hnih”. ( Vanzuang Ciocio Ah) By Tawk Cung\nReltlak: 𝗦𝘆𝗿𝗶𝗮 R𝗮𝗹 Ku𝗺 𝟭𝟬 T𝗹𝗶𝗻 L𝗲 C𝘂 N𝗶𝗵 A R𝗼𝗵 T𝗮𝗺𝗶 S𝗶𝗻𝗶𝗻𝗴\nUar Arak Um Tuk: Cattial Thiam Pu Win Tin Bia Roling


Ralkap uknak a dotu pawl caah mah Bible caang (Efesa 6:10-18) hi ka tarpiak hna – Onlinenungak\nRalkap uknak a dotu pawl caah mah Bible caang (Efesa 6:10-18) hi ka tarpiak hna\n“Bawipa he nan i pehtlaihnak thawng le a ṭhawnnak a nganmi thawngin nan thazang cu, ṭhawnter chin ko u. Khuachia hlennak kha nan doh khawh nakhnga Pathian nih an pekmi hna ralthuam vialte kha i hruk u. Zeicahtiah kan dohmi hna cu minung kha si loin, vancung khua i a ummi thlarau sual ṭhawnnak hna le uktu hna le nawl ngeitu hna le hi a muimi chan lianhngannak hna hi an si. Cucaah atu hin Pathian ralthuam kha i hruk u.\nCun ni ṭhalo kha a hung phanh tikah nan ral cu nan rak doh khawh lai i a donghnak tiang nan i tuk hnu zongah nan hmun ah cun fek tein nan dir kho lai. Cucaah timhcia tein dir u: nan taisawm caah biatak kha fek tein i sawmh u; nan ṭangphaw caah dinnak kha i benh u;nan kedan caah daihnak Thawngṭha chim thathawhnak kha i danh u. Zumhnak kha phaw caah i ken zungzal u law cu phaw cun Khuachia nih mei bantuk a simi thal in an kah hna tikah nan rak hmih khawh hna lai.\nCun luchin caah khamhnak kha i chinh u law Thlarau nih an pekmi hna vainam caah Pathian bia kha i lak u. Hi vialte hi thlacam buin tuah u law Pathian kha bawmhnak hal u. Thlarau nih an hruai hna ningin zeitik caan paoh ah thlacam u. Hi caah timhcia tein um zungzal u law nan hnabei zeitikhmanh ah dong hlah u; Pathian mi hna caah thlacam zungzal u.” Van Tum\nRalkap Nih Tlaih Mi Pafa Pu Tial Ceu le Salai Van Hum Sang Cu Tuzaan Ah Khan An Thlah Cang Hna


Esther a uar mi an tam chin lengmang cang. Flim ka tuah lai i mintami ka ttuan terh lai a ti mi pa nih Esther kong a chimh mi cu uar um bak ko – Thechinlungnews\nEsther a uar mi an tam chin lengmang cang. Flim ka tuah lai i mintami ka ttuan terh lai a ti mi pa nih Esther kong a chimh mi cu uar um bak ko\nKa rian vialte kal tak in Esther hlasak, Live in zoh din in ka kal, Winner cu Esther nih a ngah hrim awk a si. Esther hi winner a si lo ah cun keimah nih flim ka tuah lai i Actress ah ka ttuan terh lai a ti mi\nMyanmar Idol season 4 grand final cu a ropui bak ko. Esther duh tu le Benben duh tu an tam chin lengmang cang. Esther aw hi ka duh bik a si , a aw hi ka uar tuk hrinhrang. Idol hi ka zoh tam lo, natein Esther aw ka theih ah cun ka uar tuk ko. Grand final hi zoh ka duh tuk natein rian ka ngeih lo ve tuk i, vawikhat cu ka man lo tuk zongah live in zoh ka duh tuk caah ka va zoh ve i, Esther aw ka theih cu a aw a thatuk hrinhrang ko, ka uar tuk.\nEsther hi hlasak lawng si loin amah pumpak thatein a zohkhen thiam ah cun Actress pakhat a si lai tiah a chimh. Ahla sak ning hi professional tuk mi a si. Myanmar Idol winner caah a tha bik cu Esther hi a si. Winner a si lo zawng ah keimah nih ka sponsor lai i flim ka tuah lai i Esther hi Actress a si lai tiah a chimh. Video zoh duh mi caah video zoh chi khawh a si. >>>>>>> Video\nBe the first to comment on "Esther a uar mi an tam chin lengmang cang. Flim ka tuah lai i mintami ka ttuan terh lai a ti mi pa nih Esther kong a chimh mi cu uar um bak ko"


US CAAH THINPHANG NGAINGAI A SI TTHAN CANG HIH – The Chinlung Post\nUS CAAH THINPHANG NGAINGAI A SI TTHAN CANG HIH\nFrance Thil Cang Hi US Caah Thinphaang A Si Than. Joe Biden hi president a tling lai lo tiah ka zumh. Poll nih cun Trump naak in Biden hi a thawnter deuh lengmang. Zeibantuk sin in dah poll a rat i, ahodah poll tuahtu an si ti hi ruah peng a hau. Online poll hrawnghrang ah a active lo pawl nih Trump an tanh ning cu Vote in a lang te lai. Khuate in khuapi in Trump vote petu ding an tam tuk ngamsam.\nAmerican mipi nih Trump an tanh ning hi US presidential tuanbia ah a um rih lo. Meng 95 sau in Trump dirkamhtu nih an motor an tlaarmi hna kha cu a mak ko! A sau khawhning! TRUMP an tanhnak ruang tampi lakah pahnih in langhter ahcun: America ram le mipi himnak (security) le economy kong hna hi an si. A term khat chungah ramchung he ramleng he zeitlukin dah American mipi himnak, luatnak le thatnak a tuah timi fiang tuk in an hmuh.\nZeitluk thawng in dah economy a ser ti zong an hmuh. Virus ruangah an tlak thanmi cu hrial awk tha lomi thil a si. A santlaih lo si lo. Vanchiat thil si. Vanchiat cu aho poah nih ton a si. Hrial khawk a si lo. Cucaah President Trump cungah bochannak an ngeihmi a thawng tuk. US thihnunnak hi Trump ah aa hngat cang ti tluk in an hmuh. Joe Biden cu kum 47 hrawng ram caah rian a tuan cang i, amah le a chungkhar le ramdang tu an rum i, an thangcho chin lengmang.\nA lih chim thawn le a biachim chiatkhat lawng si ko. Trump nih campaign a tuah lioah mipi mithmuh ah Joe Biden biachimnak pawl cu screen in a langhter. Keimah chim cu nan zum sual lai lo. Nanmah hrimhrim nih hmu ve u” a ti hna i an vun langhter. World Trade Organization ah Taluk a luh khawhnak hnga zeitluk in dah aa zuam, Taluk thawnter hi US caah zeitluk in dah a that tbk tampi a chim hna.\nA fiangmi cu Joe Biden a tlin ahcunTaluk nih US hi a dolh lai. Paris Climate Accord a nunter than lai; Iran nuclear deal a nunter than lai; Trump chan ah aa thupmi kalsual tapung pawl an tho than lai, ramchung he ramleng kalsual tapung activities an linsa than lai i thah le nawnnak hmun kip ah a karh than lai. US cu a tla chin lengmang lai. Ramchung in radical left tanh pawl a por chin lengmang rih lai.\nTutan ah zeitluk fak in dah US an buai cang. An hrawhmi an tuak tikah $ 2 billion leng a si an ti. Insurance company pawl hrim cu tam tuk an sung. Cucaah American mipi an i fian tukmi cu America khamh thannak lam cu Trump lawnglawng a si cang tiah an ruah. Trump cu liberal media nih an huat caah Trump thatnak, thawnnak le mipi nih an tanhnak an langhter duh lo.\nCampagin lawng si loin a lam kip in Trump an rak tanhnak a turu kho tuk. An tanh ning hi khuaruahhar zong a si i thinphang lei tiang zong a si. A pipa tak tiang zong chuak seh ti an duh ahcun chuahter kho ding tiang in an tam, an thawng i an tlinh. Cun tutan France ram ah a cangmi thil zong hi American mipi hnakhaw ah a vun phan thluahmah than. Kalsual tapung or phuntanh pawl nih France minung an thah than cang hna.\nTuan deuh ah khan France i saya pakhat nih a class cu cartoon sermi Muhamad a hmuhsak hna ruangah kalsual minung pakhat nih a thah i a hngawng a tan. Nihnih hnu hrawng ah kalsuam thiamthiam nih biakinn chungah namte in minung pathum an thah than hna. Pakhat cu a hngawng aa tan deng i pakhat cu a hrom an ah, cun pakhat cu voitam ngai namte in an sawh i sizung ah a thi.\nNi kum kalsual nih Truck in a rak pah canh hna. Minung 80 leng an rak thi. Nizan ah khan biakinn tlangbawi pa zong biakinn a khar lioah meithal in voihnih an kah. A nun an zum lo. France cu kalsual pawl kongah an buai than lawng si loin ramchung zalonnak le Muslim zulhphung kongzong ah fak piin an buai cang. Hngawng tannak a chuah ah khan French president Emmanuel Macron nih “kan ram cu zalonnak ram, freedom of press le speech ram a si” tiah fak ngai in a chim.\nCartoon an ser i an printmi zong freedom of press le speech zalonnak an ngei. Kan zalonnak hi Islamist Separatist hna sinah kan pe naisai hna lai lo a ti. Asinain Muslim ram in fak piin dohnak le lehrulnak a chuak. Kum tin in refugee a thongthong in an lakmi cu an cei ngai cang. EUROPE ram dangdang pawl zong an cei cang hna. Trump nih cun aa fiang tuk i a ram kutkhar a khar thup cang.\nMuslim hna caah freedom of speech cu cohlan khawhmi a si lo. Caan zeimawzat cu an cohlan lai nain an biaknak he aa pehtlaihmi poah ahcun thah le thisen chuah nih a zulh peng lai.France thawngpang nih American mipi a thar in a vun cawnpiak than hna. President Trump nih Muslim ram le US he security pehtlaihnak tuah a duh lomi ram zeimawzat in refugee a khammi hna cu an vun thangthat thluamah.\nHi thawngpang nih hin November 3 thimnak ah Trump a bawmh than ngai lai tiah an zumh. Minung nih kan duhmi cu zalong tein biachim khawh, thancho, him hna hi an si. Atu tiang ah million 80 leng a tla cang. US tuanbia ah Inn Raang an i cuh a fah bik kum a si. US ah hi tiang buainak a phak hi Trump an huatnak in a chuakmi a si. Trump sualnak a um lo. President a tlin ruang ah an huat i an dohmi a si.\nAsinain rian a tuan kho tuk. Nizan tihni zong ah Nigeria ah tapung nih American minung pakhat an tlaih i, SEAl Team 6 nih an va khamh. A thimi an um lo. Tapung cu an thi len hna ti a si. “AMERICA first” a ti bantukin Trump chan ah American an him cem, an luat cem, an hlawhtling cem i vawlei zong a dai cem. Credit: Luther Tin Hre\nTHANTLANG PENG IN MINUNG PALI THIM DING A CHUAHPI CANG HIH\nNI SUI LIAN CAAH VOTE A KAWLMI MANG DUN CAAH TTIHNUNG SI CANG


Rev. Dr. Hai Vung Lian Cu Doctors Hospital West In Select Specialty Hospital ah An Thial Cang – The Cherry Par\nRev. Dr. Hai Vung Lian Cu Doctors Hospital West In Select Specialty Hospital ah An Thial Cang\nDr. Hai Vung Lian cu tuni ah Doctors Hospital West in Select Specialty Hospital (Downtown) ah an thial cang tiah an nu Hannah Lian nu sin in thawng kan theih. Damnak tlamtling a hmuh khawh nak lai thlacam ko rih hna usih. A nupi le a fale ca zongah fak piin thlacam bawm rih ko hna usih.\nVice President Thawngthanh mi a si. Van rel law a fiang ko lai dah tiah ka zumh. Tuchun cu thawngpang thar kan van thei than le khua ruah awk bak kan hngal loh. A thalei kam tu si hram ko seh ti lawng kan chim khawhmi asi ko. Atu lio i Rev. Dr. Hai Vung Lian a um nak Hospital hi a ngan tuk lo mi asi. A fat pah caah mizaw hi an dam deuh ko ahcun caan saupi chiah awk an tha tuk loh. Atu zong hi, tuchun ah a hrom vih ( tracheatomy ) cu tlamtling tein an vih cang i thaizing hin cun sizung dangah kan thial cang lai an ti. Mahcu cu lungre a van thei pahmi cu asi. An thialnak ding ahhin ICU thiamthiam ah a um lai ti asi. Amah belte atu a um nak hi caan sau um a ngah lomi asi i an thialnak sizungah hincun caan sau deuh ICU ah um a ngah cang lai an ti. A dam deuh in Regular Floor ah kan thial te lai an ti. Caan sau deuhpi zong a um kho men, van that le caan tawi teah regular floor ah thial khawh asi hnga. A dam deuh ngai ko tu ahcun a kaa in rawl cu kan pek te lai ti asi.\nCuhlan chung vialte thla a kan campitu nan dihlak cungah kan lunglomhnak kan van langhter than. Hi pinlei zong hi nan thlacamnak kan herh peng ko rih. A nunnak le a damnak taktak cu Pathian kut chungah a um ko ti hi kan zumhmi asi ko. Nan thlacamnak vialte Bawipa nih an theihpiak hna lai i a fapa zong vel a ngaih than lai i damnak tling he sizung in a chuak te ko lai ti hi kan i bochanbik mi cu asi ko.\nRelchap ding thawngpang a peh, CBC USA nulepa le ulenau vialte hna, Bawi Khrih min in nan kut kan tlaih hna. Kan senior pastor Rev. Dr. Hai Vung Lian damlonak he pehtlai in siaherhnak taktak le dawtnak thinlung taktak he pumpak in siseh, khrifabu in siseh thla nan kan campiaknak thawng kan theihmi nih kan hna a kan ngamter hrinhran. Nan dihlak cungah kan i lawm tuk ti hi van chim hmasa than ta ka duh ko. Thinlung tak tein thla nan camnak Bawipa nih a theih ko. Kan pastor pa zong nikhat hnu nikhat cho lam panh in a sining kan theih ko ti kha van in hrawmh ve hna kan duh ko hna.\nSizung lei nih an kan chimh mi ( oxygen pekmi percentage le amah pum ah a ummi level tbk ) hi medical lei cawnnak a ngei ve lo kan caah cun theih fian a har ngaimi asi caah oxygen level kong he pehtlai in a percentage ah khin buai tuk lem loin amah mipum dirhmun le sining ah nizan le tuchun a dangmi a um maw ti tu ahkhin biapi deuh in kan ruah khawh ahcun a tha deuh hnga ti zong van chim chih ka duh. Lungthin tak tein Pathian sin tu ah thla cam hna usihlaw a damnak ding le a nunnak ding cu amah kut ah a um mi asi ko. Nan dihlak cungah kan i lawm tuk. Bawipa nih thluachuah in pe ko hna seh! Lunglomhnak chimcawklo he, Nan dihlak cungah kan i lawm. Richard Ngun Lian\n← Democrat Tang Media Ngan CNN Zong Nih A Chim Ve Cang Hi\nDemocrat Aiawhtu Darrin Camilleri Nih A Dik Lomi A Chimmi Cu A Mak, A Poi Tuk Hringhran. →


President Trump cu amah supporttu minung tampi nih a umnak a umnak Hosipital ah khatlak in a an i pum i, Trump an herh zia an langter. – Thechinlungnews\nPresident Trump cu amah supporttu minung tampi nih a umnak a umnak Hosipital ah khatlak in a an i pum i, Trump an herh zia an langter.\nDonald Trump cu Coronavirus in a zaw caah a mah duhtu a Supporters hna nih tuzarh ningani zan lei ahkhan Walter Reed Hospital pawngkam ah khatlak in an um i Trump 2020 flags le signs hi Trump cu damnak hmuh tthan zawkseh tiah an cawnghlawm.\nTuzarh Sunday nih ahkhan Trump nih amah supporttu hna cu surprise tuah a duh hna i a ho hmanh chim loin chikhat te a mah supporter sin ah aa va langh, a dirhmun a tha deuh cang caah a mah duhtu tampi zawng lunglawmnak in an khat.\nCu ka i a um mi cheukhat cu media cheukhat nih Video a zaih hna, bia a hal hna i, God Bless President, tiah an au i Mi cheukhat nihcun ” I WIIL DIE FOR TRUMP” a dam zawkzawk a herh kan ram nih President Trump a herh tiah Trump caah thih ngamh in Trump an duh ning le an support ning a tak in an langter. Daily Mail.com\nBe the first to comment on "President Trump cu amah supporttu minung tampi nih a umnak a umnak Hosipital ah khatlak in a an i pum i, Trump an herh zia an langter."


Tarnu Baba Vanga nih 2021 Kum Thar Kong a Phuanmi cu a Mak Kho Tak Tak – Kawltu Team\nUS cu US arak siko, Navy History ah man fakbik Aircraft Carrier USS Gerald R Ford, Bomb thawngtuk mi test antuah, 3.9 magnitude earthquake tluk asi, (Athar asi)\nWorld Refugees day June 20 ni hi, Refugees dirhmun in khua zakip an phannak ni tiphun zong in chim khawh asi lai cu,\nNuclear World war ah minung himnak bik ram cu, New Zaeland ram asi lai, America Millionaire hna nih Banker an cawk thluahmah cang,\nAn ram le Miphun adaw taktak mi lungthin cu Foot baller Mr, Sadio Mane nih fiangtuk in alanghter ko, Ramkhel pawlnak in Ramkhel lungthin diktak asi,\nVawlei cung ah angan bik Vanlawng 2 hna kong pakhat thil phurnak pakhat minung citnak thei kaunak knowledge,\nTarnu Baba Vanga nih 2021 Kum Thar Kong a Phuanmi cu a Mak Kho Tak Tak\nDecember 27, 2020 December 27, 2020 Pu Tawn Mang\nBaba Vang hi kum 1911 ahchuak in kum 1996 ah a nunnak a liam, a thih hlanah hin biaphuan atampi a rak ngei, tih a nung kho tak tak. Soviet union thluk chiat nak kong te hna, 9/11(2001) tuknak te hna, Princess diana konglam te hna, Chernobyl rawhralnak te hna le Japan ram kum 2004 lio Tsunami tihnung tukmi te hna kha arak phuan bal cang, a biaphuan bantuk bak a cang dih vawn. An chim ningah a biaphuan mi 85% cu a dik dih tiah mithiam pawl nih an langhter.\nKum 2021 ah thl cang dingmi a phuancia mi cheukhat langhter tuah u sih:\nTihnung tukmi rawlralnak: kan vawlei pumpuluk nih rawlralnak fak tak tak a tuar lai, minung hna nih kan ngalhnak le duhnak a theng lai i, mah caan hi caan chia le har tak tak mi caan a hung si te lai. Mipi hna cu an zumhnak ruangah an I cheu viar lai i, tuni i a dam mi hna hi cubantuk rawhralnak theihpitu ka si te lai.\nTlanglawng van ah zuang cang lai: kum 2021 ahcun Ni tha caknak hmangin Tlanglawng hna hi van ah an zuang te lai. Mah tikah cun petrol hi an ser chuah ti lailo tiah a langhter fawn. zei poh cu va si selaw, tuchan ah cun zeitindah solar energy hi tha deuhin kan hman lai timi ruah ciau asi cang. Lawlawse ah tuah kho hmanh hlah selaw, hmai lei caan ah cun thil si kholo asi baklo. Vanlawng hmang an zuanter khawh cun tlawnglawng zong ni nikhat ah cun an zuangter khawh men ko lai.\nChina nih vawlei a uk lai: Baba nih a chim ningah cun Rulhreu ngan tak tak mi nih minung a uk lai tiah a langhter. Rulhreu ngan taktakmi pathum hna cu an I fumtawm fawn lai. micheukhat nih tangka sen an hman ka hmuh i, mah an tangka cu zero in 100, 5 ti bantuk asi tiah a chim fawn. hi thil hi tha tein ruahah cun thil cang khomi asi pinah a cang cuahmah cang. Rulhreu ngan taktak mi hi China a chimnak asi. China hi super power sikhawhnak lam tampi a awng cang. Rulhreu pathum a timi hna hi Russia, India le China an si fawn. kan theih bantukin Russia tangka 5000 ca khi a sen asi, cu ve bantukin China tangka 100 ca khi a sen fawn.\nCancer zawtnak sii: Baba vanga chimningah cun 21st century thawkka ah cun cancer zawtnak hi minung hna nih an dam khawh cang lai. A sii an hmuh cang lai. zawtnak tihnung tukmi Cancer cu cikcin in an hrenh cang lai tiah a chim fawn. hi thil hi tha tein ruah ahcun a hman men lai. Cancer zawtnak chuahka in tuni tiang tuak usi law, zeitlukin dah mithiam hna nih an tei khawh cang timi a faing ko. Minung fimthiamnak hmangin cancer zawtnak ngeimi tampi damter an si cang. Cucaah zumhnak he cancer zawtnak sii zong ni nikhat ah cun an hmuhchuah te ko lai.Credit: Daily Mail\n← Salai Lairamthang nih US Bawmhnak Kong a Tialmi hi Thawngpang tha tuk a si.\nChristmas ni i Chungkhar Minung 5 Thah an Si (An konglam le Pic langhter a si Cang) →\nAmerica of President nih amah nawl in raldohnak ‘Authorization for the Use of Military Force’ nawl chuahkhawhnak Congress ah,\nMyanmar Military Council Min Aung Hlaig cu thinphan nak angei cang, an Uico ralkap hna ral dohnak ah asung leng mang caah, ralkap nupi hna zong training an pek,\nKachin State Moe Mauk khua le Dohphawnyan khua pawng ah (KIA ) nih Military council motor convoy 50 izulh mi cu, 18.6.2021 ah khan Ambush, KIA caah thawngpang tha,\nUN Assembly Myanmar ram kong ah Resolution tuah ding ah hin, India cu kal duh loin Adsent asi, zei ruang dah asi?


Zukcawl thlaknak antuahnak hmun cancer foundation ah pekchanh nak arak tuahtu Shwe Hmone Yoti te nuva - Khuaruah Har News\nZukcawl thlaknak antuahnak hmun cancer foundation ah pekchanh nak arak tuahtu Shwe Hmone Yoti te nuva\nKawlram mipi hna duhdawt tuk asimi nuva Shwe Htoo le Shwe Hmone Yati hna nihcun naite ah “Kam or Kaan”timi zukcawl an ithlati tizong nan theih dih ciomi asiko lai. Tutan ahcun Shwe Htoo le Shwe Hmone Yati le nuva hna nihcun zukcawl an ithlaknak hmun U Hla Tun cancer foundation ah pekchanh nak anrak tuah tiah theih asi. Mah pekchanh nak anrak tuahmi konglam cu Shwe Htoo nih social media ah arak tar tikah theih asi.\n“Tu chun ni zukcawl ithlaknak kan tuahnak hmun U Hla Tun cancer foundation ahcun phaisa ting 5 pekchanh nak kan tuah” tiah arak tarlangh hi asi. Mah pekchanh nak anrak tuahlio hmanthak cheukhat hna zongcu mipi hmuh khawh dingah tubantukin arak tarlangh hi asi. Mah “Kam or Kaan” timi zukcawl cu Shwe Htoo le Shwe Hmone Yati hna an iumh hnu avoikhat nak hmun khat ah zukcawl an ithlakti nak asi. Mah zukcawl ah director cu Tha Nyi asi tiah theih asi.\nShwe Htoo le Shwe Hmone Yatin hna nihcun an chuahni sunglawi a phanh lioah zongah pekchanh nak an rak tuah theu tawn tizong kan theihcia mi asiko lai. Pekchanh nak leiah a hmangtukmi nuva an si tikah hin mitampi duhdawtnak an co chin lengmang ve. Tutan pekchanh nak an tuahnak hmanthlak hnacu amah thapetu hna nih nan rak zohduh velai tiin karak tarchin nak hi asi.\nMah pekchanh nak anrak tuahmi konglam cu Shwe Htoo nih social media ah arak tar tikah theih asi. Mah “Kam or Kaan” timi zukcawl cu Shwe Htoo le Shwe Hmone Yati hna an iumh hnu avoikhat nak hmun khat ah zukcawl an ithlakti nak asi. Mah zukcawl ah director cu Tha Nyi asi tiah theih asi. Hi hna nuva nak i kawlram anuh ping ngia rianttuan mi lak ah aidaw le airem mi hi cu an um kho ti lai lo.\nTuluk ram in arak tlungmi hna nih an icitmi bus cu Ukraine ram khuami hna nih lung in anrak cheh\nTraffic point ah meithal langhin phaisa haltu nghakchia pa cu tlaih asi\n2020 October 30 cu Chin mipi sin in khuaruahhar thawngpang pahnih a tlung\nA zawmi an fale pahnih hnacu vanlawng tumnak hmunah hlawnhtu nuva hna\nMawtaw Le Saikal Pahnak A Chuak I Saikal Mawngtu Pa Cu A Thi Colh , A Thi Mi Pa Kut Cung Ah Khuaruahhar Tuk Mi Thil An Hmuh\nCNLD Pawl Nih Vote Kawlnak Ah An Hmanmi A Takin A Cang Kho Lo Ding Pawl


Hakha peng kahdohnak ah ralhrang 35 an thi, CDF pakhat a nunnak a liam – THE CHINLAND POST\nHakha peng kahdohnak ah ralhrang 35 an thi, CDF pakhat a nunnak a liam\nTaal, Falam le Hakha kar khua - Photo: CHRO\nThe Chinland Post | 2022 March 10 – Chin ramkulh, Hakha lei ah a rak kaimi Kawl ralkap ralhrang pawl le Chinland Defense Force-Hakha (CDF-Hakha) karlak ah March 3-6 tiangah kahdohnak voi 3 a chuak i ralhrang 34 an thi, CDF-Hakha in mipi hriamtlai pakhat nih ram caah a nunnak a pek tiah theih a si.\nKalaymyo in Hakha lei ah a rak kai mi ralhrang mawtaw 27 le tank 2 cu Dokṭhek le Chuncung karlak ah CDF-Hakha nih March 3 ah bom in an kah hna caah ralhrang 8 an thi tiah an thanh.\nCDF-Hakha nih kahmi bom nih fak tuk in a khen hna caah ralhrang pawl cu hmai kal ngam ti loin Dokṭhek ah an riak. Cun an hawile a thimi ralhhrang pawl ruak kha inn pakhat chungah an pawn hna i mei in an khangh chih hna. Cun, a dang Dokṭhek khuami inn 16 zong an khanghpiak hna tiah CDF Hakha cathanh chuahmi in theih a si.\nMarch 3 ṭhiamṭhiam ah, Hakha lamruk tonnak gate a hngakmi ralhrang hna cu CDF-Hakha nih an kah ṭhan hna i leng a rak chuakmi ralhrang 1 a thi.\nRalhrang pawl cu March 4 ah tank hmaikal ter in an kal lio ah CDF-Hakha nih an kah ṭhan hna. Kahdohnak hmunhma a rem deuh lo caah CDF-Hakha cu ṭha tein kap thiam loin an kir ṭhan.\nMarch 5 ah ralhrang pawl cu Chuncung khua pawng ah bom hmanhmi voi 8 an i lamh caah ralhrang 11 an thi. Ralhrang pawl cu hmai kal ngam ti loin lam cungah hmunhma an khuar. Zaanlei sml 7:00pm hrawng ah CDF-Hakha nih an pel hna i an kah ṭhan hna caah ralhrang 10 an thi chap tiah theih a si.\nCDF-Hakha nih ralhrang pawl cu March 6 ah Chuncung le Hakha kar ah an kah ṭhan hna i 3 an thi. CDF-Hakha nih bom an hmanh takmi cu ralhrang nih bom kawlnak (mine detector) in an theih khawh caah hmai kal ngam ti loin Hakha rungtlang ummi LIB 266 ah bawmh an hal hna. Bawmtu ah an rak thlahmi hna cu Hakha thar lonh ah CDF-Hakha nih an kah hna i 2 an thi tiah CDF-Hakha nih March 9 ah a thanh.\nRalhrang pawl cu an kalnak lamthluan ah in 18 an khangh i Pastor pa inn pakhat aa tel, nu pakhat nih hliamhma a tuar tiah thawng theih a si.#\nPrevious KhinOo, Theindaw khua kahdohnak ah PDF a thimi an tam\nNext India-Myanmar ramri Ṭio tiva ralkap sakhaan in palik 4 mipi sin ah an i fonh


Thantlang Hi Ralhrang Nih Thio In An Mah Um An I Timcang Ko Rua – Chintanbo\nDecember 4, 2021 admin CHINNEWS 0\nThangtlang khua hi cu ralhrang nih khangh in hlohdih an timh cang ko rua, Nihin Zinglei Suimilam 9:00 hrawng ah Thantlang khua Market sang cu Ralhrang nih inn an khangh tthan. UPC biakinn a kaangchih.\nUPC biakinn zong a kaangh chih cang, Market sang cu inn aa peh tuk i a kaang dih ko lai, atu zong a kaang cuahmah ko tiah mit hmutu pakhat nih The Chin Post ah a chim. Ni zaan i Thantlang khua pawng deuh in a kal mi pakhat zong nih Thantlang khuachung ah bomb puah aw le Meithal aw ka theih, an i kap i asi ko lai tiin ka zumh. A dang thawng tucu ka thei kho lo tiin a chim. Thantlang khua cu ralhrang nih a voi 12 nak an khangh cang i mah chungah; TCBC biakinn, COTR biakinn, Presbyterian biakinn, St.Nicholas Catholic biakinn le UPC biakinn tiin biakinn 5 an khangh cang i inn 400 dengmang a kaang cang.\nAluan cia thla zei mawzat ah kha SAC pawk Motor 6o leng in an rak kai lio ah biachawk vai aleng mi cu mah motor chung ah khan ralhrang lawng si loin chungkhar in ara mi an tam tiah an rak ti. Cu hna cu Chinram ah um ding in ralhrang nih an timh tuah hna tiah an ti. Hakha Peng ah CDF-Hakha Dah Lo Hriamtlaiphu Um Khawh A Si Lonak le Senthang CDF Kong Statement. CDF-Hakha cu ralhrang uknak in kan miphun le ram a luat khawh nakhnga caah Hakha peng dihlak caah tuahmi a si. Asinain Battalion 2 hruaitu hna nih 2021 September 23 ni thok in Senthang CDF kan dirh cang tiah Battalion 2 cu a min an thlen i anmah duh paoh in kal an i tim.\nBattalion 2 ah um a duhmi le Senthang CDF in um a duhmi karlak ah CDF-Hakha nih nemnak tein tawlrel a si. Cucaah 2021 October 19-20 ah hruaitu tonnak kan tuah i General meeting i au sehlaw an biachahnak kan zulh lai, tiah ceihhmai le lungtlinnak kan ngei. Cuticun 2021 October 26 ah General meeting cu auh a si i meeting kai ding sawmmi chungin 84.4% an kai. An dihlak lungtling consensus in CDF-Hakha Battalion 2 (Senthang) tiin kan um lai i CDF-Hakha ah kan um ko lai, tiah biachahnak tuah a si.\nCu hnuah 2021 November 13-14 tonnak ah CDF-Hakha nih Hakha peng ah hriamtlaiphu dang ser, um le cawlcangh khawh a si lo, tiah dihlak lungtling consensus in policy a fehter than. Cucaah a tanglei bantukin mizapi sinah thawngthanhnak kan in tuah hna: 1. Hakha peng ah CNF/A le CDF-Hakha dah ti lo hriamtlaiphu ser, um le cawlcangh khawh a si lo, 2. Cun anmah General meeting lungtlinnak bantuk in Senthang CDF cu a um ti lo. Cu policy le General meeting biachahnak a zul lomi cu dothlennak, mizapi le CDF-Hakha i kan sizungyi le kan i thithruainak a hrawktu le mizapi ca zong ah tih a nungmi an si caah policy ning tein action lak ding a si. Cu bantukin nawl a ngai lomi hna an um ahcun CDF-Hakha theihpinak tel loin ahohmanh nih pehtlaih, cohlan le riantuan tinak ti bantuk nan ngeih nakhgna lo thawng kan in thanh fawn hna. Chinland Defense Force – Hakha


Rian Dinh Ding Ah Timhcia Ka Si; Minister Salai Isaac Khen – THE CHINLAND POST\nRian Dinh Ding Ah Timhcia Ka Si; Minister Salai Isaac Khen\nCity Hunter| 2018 May 14| Atu lio Chin ramkulh cozah bu chung ah rian thlenremhnak le rian dinhter a um lai timi kong ah tu lio Chin ramkulh Sipin le Electric Minister zong a si i Chin ramkulh cozah bu chimnak nawlngeitu zong a simi Minister Salai Isaac Khen nih rian dinhter a kan duh si cun timhcia ka si tiah a chim.\nChinram cozah bu\nChin ramkulh cozah bu chungtel rian thlenremhnak kong ah siseh, rian dinhternak le Chief Minister rian dinhter a si lai timi kong he pehtlai in Minister Isaac Khen cu The Chinland Post nih May 14 zingka ah pehtlaihnak kan tuah i atu bantuk in a kan leh.\n“Chief Minister rian dinhter a si lai timi kong cu cozah bu nih kan hngal bak lo. Keimah pumpak zong in an dinhter lai maw dinhter lai lo timi cu ka chim khawhmi a si lo. Cun, Chinram cozah bu chung in minister cheukhat rian thlenremhnak a um lai timi zong result a chuak rih lo. Rian thlenremhnak tu cu a um theu ko lai.”\nMinister Salai Isaac Khen\n“Keimah cu mizapi nih thimmi le minister rian pekmi ka si lo. Cucaah, minister rian tuan ding in rian a kan pek lio zong ah nawlngaite in an bia ka ngaihpiak hna i ka si khawh chung in riantuan kaa zuam. Rian a ka petu nih i din ko, i phuak ko a kan ti si le rian i dinh ding le rian i phuah ding ah timhcia ka si ko. Keimah bantuk hi ramkulh le ramthen kip ah kan tampi cio. Rian a kan petu nih a herhning in an kan dinhter khawh. Mizapi nih thimmi kan si lo caah anmah bia zulh le nawlngaite in riantuan kan tuan ko. Na biahalmi he pehtlai in keimah pumpak nih rian dinhnak ca tial le tial lo kong tu cu kaan chim kho lo” tiah The Chinland Post ah a chim.\nHi kong he pehtlai in Chin ramkulh hluttaw Speaker Pu Zo Bawi pehtlaihnak kan tuah i kan chim kho hna lo, cozah bu kha hal ko hna uh a kan ti ruang ah atu bantuk in Chin ramkulh cozah bu chimnak nawlngneitu minister Salai Isaac Khen biahalnak kan tuah hi a si.\nMinister Pu Sui Thio\nMinister Pu Sui Thio nih, “Nihin riang minister rian thlenremhnak result cu a chuak rih lo. May 10 ahkhan Chief Minister le tuanvo ngeitu upa Naypyidaw ah ton biaruahnak le ceihmainak an ngei dih ko cang. Chief Minister nih zeihmanh a kan thanh in a kan chim rih lo. Nihin asiloah tuzarh chung cun aa fiang dih ko cang lai. Rian dinh a um lai maw timi cu ka hngal bak lo. Cun, Chief Minister rian dinhter a si lai tiah thawngpang aa leengmi hi cu keimah pumpak cun ka zum bak lo. Zei ruang ah ti ahcun kan Chief Minister hi Khrihfa a si pin ah a dingfel tuk. A kan thithruaining zong a tha tuk. Mizapi sin ah thil sual a tuahmi le min chiatnak taktak zong a ngei fawn lo” tiah May 14 zingka, The Chinland Post ah a chim.\nChin ramkulh hluttaw Speaker sin in a hmasa bik ahcun minister pakhat rian kan dinhter lai media sin ah a chim. Cu hnu ah minister pathum, Salai Isaac Khen, Pu Sui Thio le Pu Pau Lun Min Thang an rian thlenremhnak a um lai tiah media sin ah a rak chim. Rian an tei lo ruang le rian an teinak ding ah rian thlenremhnak tuah kan timh hi a si ti zong a rak chimchih.\nLam le Sul lei Pehtlaihnak minister Pu Sui Thio hmun ah Pau Lun Min Thang, Sipin, Electric le Industry minister Salai Isaac Khen hmun ah Pu Sui Thio le Social Affair Minister Pu Pau Lun Min Thang hmun ah Salai Isaac Khen ti in rian an i thleng lai tiah May thla zarhkhatnak in thawngpang a leeng.\nMinister Salai Isaac Khen hi rian dinhter a si lai maw si lai lo timi aa fian hlan ah Chin mino le upa cheukhat nih rian dinhter an duh lonak siseh, amah hi Chin minister lakah a qualified bikmi a sinak siseh, amah tluk rian thiammi le rian tuan kho ding an um ti lai lo tih an sian lonak le an bochannak kong social media siseh, Kawlram media lakah a ngan pawl a simi Irrawaddy thawngthanhca tiang nih a tial tiah kan theih.\nPrevious Avoi 12nk CYO Zapi Meeting Ah CNF In Pu HC Ral Hnin Chimmi Biatawi\nNext Ramkomh Cozah He I Ceihruah Dih Hnu Lawng Ah Ramri Kong Kan Tawlrel Lai; Chief Minister Salai Lian Luai


A SUNGLAWITUK CNLD LAWMHPI CIO HNA USIH, THAWNGTTHA TAKTAK ASI – The Chinlung Post\nMiphun Party CNLD caah cun thawngpang ttha taktak a chuak cang. Kalay peng UDP Party pawl nih cun CNLD ah mee an pek lai tiah theih asi. Hi konghe pehtlaiin UDP Party pawl cu UEC nih thimnak nan lut lai tiah a kham hna. Curuangah UDP party chungtel hna nih cun CNLD ah vote kan pek lai tiah an chim ti asi.\nUDP Party chungtel hna hi Kalay peng ahcun minung thong sawmli le thongriat an um hna. Cun Tamu Myone ah hin minung thongkul le thonghnih hrawnghrang chungtel an um rih ti asi. Kalay peng he Tamu he UDP party chungtel vun fonh tik ah hin an dih lak in minung thong sawmsarih hrawnghrang an si hna ti asi.\nUDP party pawl nih CNLD ah vote an pek lai ti asi i, CNLD ah vote a pe dingmi hi a cunglei vun langhter cang bangin minung thong sawmsarih hrawnghrang an si lai tinak asi. Culawng siloin hi konghe pehtlaiin Kalay peng UDP Party lutlai Pu Hung Thanh nih a chimmi cu kannih cu CNLD ah mee kan ko lai. CNLD ah vote kan thlak lai ruangah CNLD chungtel kan sinak cu asi lo.\nSihmanhsehlaw Kalay peng UDP Party chungtel vialte kan i ceihmai hnu ah kannih cu CNLD kan bawmh hna lai tiin lungtlin hnatlaknak kan ngei tiah a chim. Hi kong tthiamtthiam he pehtlaiin a ralaimi thaizing ah hin CNLD upa hna le Kalay peng UDP upa hna cu rawldumnak zong an ngei lai tiah theih asi.\nRelchih hmanh: Tihnung tukmi USDP party le CNLD party. Ralkap nih 1962 in nihin tiang a kan uk. Amah ralkap bomhtu ding caah political party hi a dirh peng ve. 1990 thimnak tuah lioah ralkap bomhtu caah National Unity Party (NUP) a dirh. Thimnak ah a tling kho lo, NLD nih teinak a hmuh. 2010 ah Union Solidarity and Development Party (USDP) min in thimnak a tuah. NLD a tel lo caah amah nih kum (5) chung rampi cu a kalpi. 2015 ah rampi thimnak a um tikah NLD a lut ve cang i NLD nih teinak a hmuh i kum (5) a kan kalpi ve. Tukum 2020 November 8 ah rampi thimnak tuah ding a si cang. Kum dang i USDP lungput le dirhmun zong mipi dihlak nih hngalh cio a si caah ka langhter ti lai lo. Tukum 2020 thimnak ah NLD nih teinak a hmuh lo dingah ‘Tactics’ (lam) an kawlning cu ka tial cang ve.\nMifim, mihngalh deuh le zumh awktlak upa pawl nih tukum hi NLD lawng nih Cozah a tling kho lai lo caah tlangcung party pawl a sawm lai. Cucaah tlangcung party pawl caah anmah miphun party ah teinak an hmuh ding a herh tuk kum a si tiah mipi le tlangcung party le minung hlenter dingah USDP lutlai ralbawizik Min Aung Hlaing nih a fial hna. NLD nih teinak a hmuh ahcun thil tampi a tuah khawh lai caah ralkap ca zong, ralkap tanhtu pawl ca zong tihnung a si kho men tiah an phang tuk caah NLD tei lo ding le a rawkralnak lam an kawl cang. Mipi hi mihrut an si lo, ralkap le usdp minung lawng mifim le mithiam an si lo i NLD ah mifim, mithiam tampi an um ve lawng si loin NLD tanhtu mipi hrimhrim an tam tuk cang. 2015 nakin tukum hi NLD tanhtu an tam deuh ning khuaruahhar bak a si cang.\nParty dang tanhtu 1000 an chuak lioah NLD tanhtu 10000 an chuak.Party dang tanhtu thawng 10 an chuak lioah NLD tanhtu Ting 1 an chuak cang. Tukum chinchin cu NLD nih teinak a hmuh ding a fiang tuk cang caah USDP tanhtu pawl nih buainak lawng an kawl cang. 2015 lioah NLD sunghnak tlangcung hmun tampi zong tukum cu NLD nih a teinak hmun tampi a um cang lai. Nikum i USDP teinak hmun tehna kha tukum cu USDP caah teinak a um ti lo, tlangcung party le NLD ta lawng an si dih cang lai.Kanbalu Myone, Kabu khua i party thazang an chuak lioah USDP tanhtu pawl nih NLD tanhtu Myo Min Soe (30) cu October 22 ah an vuak ruangah October 24, Mandalay Sizungpi ah a nunnak a liam timi kha ca a relmi vialte hmuh cio a si. Lainawng ding tiang party tanh cu thil mak ngaingai a si.\nA taktak ah cun USDP lei kapin sandahpiah a si zong, party thazang langhter lio a si zong, usdp minung taktak an si lo. Mino vialte cu tangka 5000 or 6000 le Rawl kan dangh lai tiah khuate lei an lak tawnmi an si. Tangka hi tling tein an pek tawn lo caah zanlei sangah an sining a lang lengmang ve. An buai peng. Thawng 6 kan pek kai an ti thswng 2 lawng an ka pek tiin hnahnawkmi an tam peng. Tukum thimnak ah sung lawng si loin party tanhtu an um ti lai lo. Mipi nih usdp hi ralkap party an si timi an hngalh fiang chin lengmang lawng si loin usdp party hi misual party a si timi zong an hngalh tuk cang. Kumvawi lei cu usdp hi a tlau cang lai. A chan cu ralkap bomhtu caah dirhmi ‘NUP’ nih minung a rak thah lo nain zeihmanh a si ti lo caah tlaunak lei a panh thluahmah cang. A min te lawng a nung rihmi a si.\nCNLD hi miphun party a si caah Chin minung vialte nih an tanh ding a si tiah a chimmi tampi an um. Miphun party kan dirh lai tiin Chin miphun vialte meeting auh in biakhiahnak tuah hnuah CNLD party hi dirhmi a si lo. NLD cozah riantuannak ah a hrawm kho lomi upa 2,3 ruahnak in CNLD hi dirhmi a si. Chin miphun vialte aiawhtu zong a si lo bantkin Chin State myone (9) vialte aiawhtu zong a si lo. Lungfim lomi cheukhat lawng nih CNLD cu miphun aiawhtu a si caah tanh hrimhrim a herh an ti. October 29, 2020 ah Ni Hnem Sung nih Global Rawn Chin Media in a vun langhtermi kha ca a relmi vialte nan hmuh cio ve lai. Matupi CNLD Vice Chairman U Lawng Han nih Daw Tin Cuai sinah a kal i CNLD ah Vote na pek lai, na pek lo ahcun kan thah lai tiah a hro chih timi kan hmuh. Daw Tin Cuai pumpak in Vedio in a chimmi zong hmuh cio a si.\nVote pakhat te ruangah minung nunnak lak a ngammi CNLD party lungthin cu tih a nung taktak ko. USDP nih amah teinak caah biachim loin NLD sunghnak caah bia a chim lawng si loin buainak le thihnak tiang a chuakter. CNLD hruaitu pawl le tanhtu pawl nih CNLD cu miphun party a si nan tanh hrimhrim a herh an ti i lainawng ding tiang ngamh in tanh an duh. USDP cu hmaikum in cun a tlau te men lai.Tukum zong USDP a tanhmi Chin minung kan um rihmi kan zoh tikah hrutnak sii an dintermi an tam rih timi a lang tuk. USDP nih minung nunnak a lak cangmi hmuh dih a si. CNLD zong USDP keneh zulh a timh ve cang. Daw Tin Cuai nunnak a dih hlanah mipi nih khamh khawh izuam u.Mah ning a si ahcunparty dang tanhtu caah USDP tanhtu pawl le CNLD tanhtu pawl pawngah um ding le khuasa ding hmanh tihnung a si cang lai.


Biden nih Thimnak Tahfung Vialte Lonh in Teinak a Hmuhmi hi a Si Kho Lomi a Si! – The Cherry Par\nBiden nih Thimnak Tahfung Vialte Lonh in Teinak a Hmuhmi hi a Si Kho Lomi a Si!\n2. Teinak a Chuahtertu (bellwether) County Tam Deuh ah a Sung Ko nain Teinak a Hmuh Thiamthiammi Hi Zumh a Har Ko. Ohio state le Florida state ah teinak a hmumi nih president a tuan lai tiah a luan ciami kum (60) chung cu ruahdamh khawh a si tawn ko nain cu state pahnih ah–Ohio ah 8 point, Florida ah 3 point nak tam in–a sung ko nain zeitindah Biden nih teinak a hmuh khawh hnga?\nHi bantuk hi 1960 ah Mafia nih fimzer ngai in an rak bawmh ruang ah John F. Kennedy nih Richard Nixon a rak tei tan lawng ah a rak um bal. Cun US ram pumpi ah hin a luan ciami kum (40) chung ah aho dah president a tuan lai timi a langhter kho tu county ngan bik (19) an um tiah The Wall Street Journal le The Epoch Times nih an ti. Cu hna lakah county (18) ah hin Trump nih buaktlak in 16 points in teinak a hmuh i Clallam county lawng ah a sung. Cu Clallam county pakhat te ah cun Biden nih 3 points hrawng lawng in teinak a hmuh ti a si.\nCun a kau deuh in kan lak ahcun county (58) nih hin president a chuak dingmi a thluamthlam hi an langhter tawn ti a si. Cu a biapi tukmi county (58) chung ah county (51) ah hin Trump nih buaktlak in 15 point in teinak a hmuh. Biden nih cun county (7) te lawng ah 4 point in teinak a hmuh. Cucaah Biden nih Trump a tei ti hi khuaruat deuhmi nih cun zumh a har ko.\n4. Hmun dangdang ah Democrat pawl an sungh tuk lio ah Biden nih mangtara in teinak a hmuhmi hi cohlan a har ko. Amah lei party nih house ah thutnak an hmuh cuahmah lio ah, president tuan lio ah a sungmi cu Trump lawng a si lai. 2020 thimnak ni ah The Cook Political Report le The New York Times nih house thutnak (27) cu aho lei nih dah a co te lai ti hngalh a si rih lo an ti. Sihmanhsehlaw atu ah cun cu thutdan (27) a dihlak in Republican lei nih laak dih dawh in a um.\nRepublican lei nih New Hampshire ah house he senate hi an ziah put i state kip ah legislature hmunhma an laak cuahmah lio ah Democrat lei nih cun zei state pakhat te taktak hmanh ah house thutdan a za tein an ziah khawhmi a um lo. Democrat lei campaign hruaitu nu Christina Polizzi hmanh nih, “Trump hi Republican legislature pawl a cawisangtu a si,” a ti. Cucaah Biden nih Republican lei vialte a cawiangtu Trump a teimi hi cohlan a har ko.\n← Keimah nain aho dah Surngen khua le ram hi a dawt kho deuh ding an um? Surngen ram hi kan ram ati ngam mi nan um maw?\nGoogle nih thimnak ni (Nov. 3) ah mee 6 million renglo kha Biden lei ah a thial. →


Europe Ram Meithal kah Zuamnak Ah Champion A Ngamhtu Pa Kong Rel Ve Hmanh, Khuaruahhar Bak Si – Onlinenungak\nEurope Ram Meithal kah Zuamnak Ah Champion A Ngamhtu Pa Kong Rel Ve Hmanh, Khuaruahhar Bak Si\nKaroly Takacs hi 1910, January 20 ah Hungary ram khua pakhat ah a chuakmi a si. Ralkap ah a lut i 1938 ah Europe ram methal kah zuamnak ah champion a hung si. Kum 1940, Japan ram ah tuah dingmi Tokyo Olympic meithal kah zuamnak ah teinak hmuh i Gold Medal lak dingin saduhthahnak a ngei.\nAsinain vanchiatnak a tong ai! Olympic puai an tuah hlan deuh ah raltuk an cawnnak ah bomb pakhat kha hlonh dingin aa timtuah lioah a kut cungah a puak sual i meithal a kah tawnnak a orhlei kut cu a hram bak in a tlau ai!\nSiizung ah thlakhat hrawng aa thlop, a kut pakhat a tlau lawng si loin Olympic ah methal kah in Gold Medal hmuh dingin aa ruahchanmi zong a tlau tikah mah le mah i thah duhnak tiang a ngei. Mah bantuk dirhmun ahhin cun ahopoah lungrawk le thachia in an um cio cu mu!\nAsinain Karoly cu ka lungrawhnak hi a za cang, ka cungah a tlungmi ruangah lung dongin ka um ding a si ti lo, tiah biakhiahnak a tuah i kehlei kut in meithal kah a cawng ṭhan. Mi nih an ka hmuh lai i an ka nihsawh tikah ka tha a chia sual lai, ti a phang i mi an um lonak ramlak ah meithal kah cu a cawng tawn.\nThla zeimawzat a cawn hnuaah, 1939 i Hungary ram pumpi huap meithal kah zuamnak ah Karoly cu aa tel ve. Amah a theimi hna nih a zoh lei in tha nan kan pek caah kan i lawm tuk ee, tiah an ti i Karoly nih cun “tha pek dingah ka ra lo, zuamnak ah i tel dingin ka ra” tiah a leh hna tikah ahohmanh nih an zum lo, an khuaruah a har.\nMeithal a kah tawnnak orhlei kut um lo buin kehlei kut in meithal kah i zuam ding cu zeitin hme an zumh khawh hnga mu! Sihmanhsehlaw cu zuamnak ahcun Karoly nih pakhatnak a hmuh. Mah tiang lawngah hin Karoly aa lungsi lo. Olympic ah Gold Medal hmuh dingin chunmang a manh ṭhan. Sinain ralpi voihnihnak a thawh caah 1940 le 1944 ah tuah dingmi Olympic puai cu an tuah kho lo.\nKum 1948 ah London ah tuahmi Olympic ah Karoly cu aa zuam i Gold Medal a hmuh taktak. Vawleicungah tuanbia thar a ṭial khawh. Mah hnu, 1952 i Finland ram khuapi Helsinki ah tuahmi Olympic ah Gold Medal a hmuh ṭhan. Kut khat lawng a si nain Olympic meithal kah zuamnak ah Gold Medal pahnih a hmu khomi Karoly Takacs cu January 5, 1976 ah a thi. Crd; The Chin Post\nPasal/Tlangval Nih An Philh Kho Lo Mi Nu Ziaza Phun (6)\nRak Rel Ve Hrimhrim Uh! A Dik Na Ti Ve Maw? A Bikin Ram Thatnak Phan Lainu Hna\nCu Hlan Vialte An Rak Co Khawh Ti Lo Mi Messi Chan Ah A Vun Co Hi Cu, Naymar A Mitthli He Ai Ciah Ko Teh>>>>>\nThe Voice Myanmar Ah Hlasak A Zuam Ve Mi Grace Nih Mizaw Phorhnak Motor Pakhat A Hlut


A Fak Tuk E : Chin Pa Pakhat A Chuak Thiam Mi Pakhat Cu Meithal Kahnak in a Nunnak A Liam – Buanchukcho\nTedim ah Pa Pakhat Meithal Kahnak in a Nunnak a Liam\nTuzan sml. 8:30 hrawng ah Tedim khuachung ah meithal kah thawng le bomb puah thawng a than len hnu ah Sakollam sang ah pa pakhat meithal kahnak in a nunnak a laimmi an hmuh. A nunnak a liammi pa hi kum 27 a simi Peter Go Sian Mung a si. Fa pahnih a ngeimi a si i, inn a ttin lei ah SAC ralhrang nih a lu ah an kah i a nunnak a liam. The Chin Journal\nthawngpang dang ….#PalhmiRemhnak: [Mindat mipi uknak bu nih offical cazin a chuahmi ah a thimi 6 an si. Pasarih tiah kan ttialmi kha paruk tiah kan remh tthan].